Nu skal Apples kabler også softwareopdateres

Telefoner, computere, tablets, hovedtelefoner og … kabler. Alle skal de opdateres. Apple har udsendt en firmwareopdatering til sit USB-C til MagSafe 3-kabel. Der sidder nemlig en lille computer inde i Apples kabler, der har brug for opdatering, fortæller CultOfMac.

Den gode nyhed er, at du ikke skal spekulere på det. For kablet kan nemlig ikke opdateres manuelt.

For at opdatere Apples kabler skal man tilslutte MagSafe-delen til sin computer og USB-C stikket i en oplader. Med tiden vil kablet opdatere sig selv.

Med den nye firmware bliver kablet opgraderet til version 3.1.12 (10M1543). Der er dog ikke nogen informationer om, hvilke spændende nye funktioner, man får med opdateringen …

Læs også: Vores anmeldelse af Apples 185-kroners pudseklud.

Apple har ved samme lejlighed udsendt en firmwareopdatering til sin MagSafe Duo-oplader. Denne opdatering kommer også automatisk. Men udelukkende hvis du tilslutter opladerens kabel til din iPhone eller iPad.

Nu skal Apples kabler også softwareopdateres